ml ml ml en en en ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en ml en ml ml ml ml ml en en en en ml en ml ml ml ml ml ml ml ml ml en en en en ml en ml ml ml en en en en ml en ml ml ml ml en en en en ml ml ml ml ml ml ml en en en en ml ml ml ml ml en en en en ml ml ml en en en en ml ml en ml en en en en ml en ml ml ml ml ml ml ml ml ml ml ml ml ml ml ml en en en en ml en ml ml ml ml ml ml en en en en ml en ml ml ml ml ml en en en en ml en en en en en ml en en fr en ml en cs en cs en en en en
ചിന്തിക്കുന്ന ലോകത്തിലെ ചിന്തിക്കപ്പെടാത്ത ശബ്ദങ്ങള്‍ - മോനുക്കുട്ടാപ്പിയുടെ തുറന്നെഴുത്ത് , ചുമരില്ലാതെ ചിത്രം വരയ്ക്കാന്‍ ഒരു ശ്രമം
Showing posts with label ലേഖനം. Show all posts
ഓസ്കാര്‍ - അവിശുദ്ധ വ്യാപാരത്തിന്‍റെ വ്യഭിചാര കഥ (ഇന്ത്യന്‍ വേഷന്‍ )
വര്‍ണ വിവേചനം എന്നവാക്കിന് ഇന്ന്‍ എന്തുമാത്രം പ്രസകതിയുണ്ട് .ജീവിത വീക്ഷണങ്ങള്‍ ചികഞ്ഞെടുത്ത ഇന്ത്യന്‍ തലമുറകള്‍ക്ക് ഇന്നും വര്‍ണവിവേചനം അപ്രാപ്ര്യമായ ഒന്നോ ?
എഴുത്ത് പോകുന്നത് ഒരു സിനിമയിലെക്കാണ്...... സൗത്ത് ഇന്ത്യ ....സംസ്കാരത്തിലും , സ്വഭാവത്തിലും വിശുദ്ധിയും , സ്നേഹവും നല്‍കുന്ന ഇന്ത്യുടെ അടിഭാഗം .ഇവിടെ നമുടെ അടുത്തുനിന്ന്...അതായത്  തമിഴ്നാട്ടില്‍ നിന്നും കുറച്ചുനാളുകള്‍ക്ക് മുന്നേ ഇന്ത്യന്‍ സിനിമയുടെ വിസ്മത്താളുകളില്‍ കുറിചിടാവുന്ന ഒരു സിനിമയിറങ്ങി .പ്ലാറ്റ്ഫോമില്‍ കിടന്നുറങ്ങുന്നവന്‍റെ വിശപ്പിന്‍റെ.....പ്രണയത്തിന്‍റെ....ഒപ്പം അവഗണനയുടെ സിനിമ
സിനിമയെ കുറിച്ച് പറയാതെ എങ്ങനെ ഓസ്കാറിനു സിനിമയെത്തും
കഥ ,ഫ്രെയിമില്‍ പുതു മുഖങ്ങള്‍ മാത്രം.ബാലാജി ശക്തിവേല്‍ എന്ന സംവിധായകന്‍ ക്യാമറയ്ക്ക് മുന്നില്‍ ഇന്നും എന്നും നിര്‍ത്തിയത് പച്ചയായ മനുഷ്യന്‍റെ ജീവിതക്കാഴ്ചകള്‍ മാത്രം. കൃഷിയിടം പണയംവെയ്കേണ്ടി വന്ന കര്‍ഷകനായ അച്ഛനെ നോക്കി ബ്ലേഡ്കാരന്‍ സ്ഥിരമായി വരാറുള്ള 'വേലുവിന്‍റെ ' വീട് .അവിടെ നിന്നും അച്ഛന്‍റെ കടം ചെറുപ്രായത്തില്‍ കയ്യിലേന്തിയ വേലു .  മുറുക്ക് ചുറ്റാന്‍ അടിമകളെ പോലെ ജോലിഎടുക്കുനവരുടെ കൂടെ അവന്‍ വളര്‍ന്നു ..വലുതായി .പക്ഷെ ഒരുനാള്‍ സ്വന്തം രക്ഷിതാക്കളുടെ മരണവിവരം അവന്‍ അറിയുനത് മൂന്നു മാസങ്ങള്‍ക്ക് ശേഷം .
സ്വാഭാവിക പ്രതികരങ്ങള്‍ക്ക് ശേഷം ചെന്നൈ നഗരത്തിലെ പ്ലാറ്റ്ഫോമില്‍ , സമൂഹം തെറ്റുകാര്‍ എന്ന് വിധിച്ച ഒരു വേശ്യയുടെ കയ്കൊണ്ട്‌ അവന്‍ വിശപ് മാറ്റുന്നു . ആ നഗരത്തിലെ ഒരു തട്ടുകടയില്‍ വേലു ജീവിതം കേട്ടിപ്പോക്കുന്നതാണ് സിനിമയുടെ തുടക്കം .
തട്ടുകടയിലെ  നായകനെ പ്രണയിക്കാന്‍ ഒരു ജ്യോതിയും എത്തി . വലിയ ഫ്ലാറ്റില്‍ , ഉയരങ്ങളില്‍ ജീവിക്കുന്നവന്‍റെ വിഴുപ്പലക്കാന്‍ ജീവിതം തീര്‍തവള്‍., തീര്‍ത്തും അവഗണിക്കപെടാവുന്ന ജീവിതങ്ങള്‍ ക്യാമറയ്ക്ക് മുന്നില്‍ പച്ചയ്യായി അവതരിപ്പിക്കുമ്പോള്‍ ഒരു  പക്ഷെ ജീവിത ഗന്ധിയുടെ ചില സുഗന്ധങ്ങള്‍ നമ്മള്‍ അറിയാതെ ഈ സിനിമയില്‍ അലിഞ്ഞു ചേരുന്നതായി തോന്നി.
ദരിദ്രന്‍ എന്ന വിശേഷണത്തില്‍ നിന്നും സിനിമയെ അകറ്റി നിര്‍ത്താന്‍ നഗരജീവിതത്തിന്‍റെ മറ്റൊരു വശത്ത് ദിനേശും , ആരതിയും കഥാപാത്രങ്ങള്‍ആയി എത്തുന്നു. ദിനേശ് ആണ് കഥയിലെ വില്ലന്‍.
വില്ലനെ സിനിമയില്‍ കാണിക്കുന്ന ആദ്യ ഷോട്ട് ഒരു കെട്ടിടത്തിന്‍റെ മുകളില്‍ നിന്നാണ് .കഴുകന്‍റെ കണ്ണുള്ള വില്ലന്‍റെ കാഴ്ച്ചയെ ടോപ്‌ ഷോട്ടില്‍ പകര്‍ത്തിക്കൊണ്ട് ബാലാജി ശക്തിവേല്‍ കാഴ്ചക്കാരന്‍റെ ക്യ്യടിനെടുന്ന കാഴ്ചയാണ് പിന്നെ കണ്ടത്.
കഥയുടെ തുഅടക്കവും ഒടുക്കവും എവിടെ പറയുന്നില്ല.പക്ഷെ ചില ഷോട്ടുകള്‍ മനസ്സിനെ വല്ലാതെ പിടിച്ചു കുലുക്കി .അഗതികള്‍ക്ക് ആരും ഇല്ല എന്ന ആശയവും , ഇന്‍സ്പെക്ടര്‍ കുമാരവേല്‍ എന്ന കഥാപാത്രവും തിമയുടെ ലോകത്തെ സൂപ്പര്‍ സ്റ്റാറുകള്‍ തന്നെ.
അച്ഛനും അമ്മയും ഇല്ലാതെ തെരുവിന്‍റെ മകന്‍ ആയി വളരുന്ന വേലു  ഒരു പക്ഷെ ഒരു ക്രിമിനല്‍ ആവാന്‍ ഉള്ള സാധ്യത ഉള്ളപ്പോഴും , അംബര ച്ചുംബികളില്‍ നടക്കുന്ന  വ്യതി വ്യാപാരങ്ങളും , ആ കൊട്ടാരങ്ങളില്‍ താമസിക്കുന്നവരുടെ പൈശാചിക ക്രീടകളും തുറന്നുകാട്ടാന്‍ സംവിധായകനായി.
ഇന്ത്യ എന്ന രാജ്യത്തില്‍ നമ്മള്‍ എന്നും ശാപമായി കാണുന്ന ചേരികളില്‍ താമസിക്കുന്ന എത്രയോ പേര്‍ വലിയ ജീവിതം നയിക്കുനവരെക്കാളും ആത്മാഭിമാനം ഉള്ളവര്‍ ആണ് എന്ന് ഉട്ടിയുറപ്പിക്കുന്നു ബാലാജി ശക്തിവേല്‍ .
സിനിമയുടെ ഓരോ ഷോട്ടും തീരെ ഫൊഴ്സ്ഡ്    അല്ലാത്ത ക്രിയേറ്റിവ് ഷോട്ടുകള്‍ മാത്രം ഉള്ള സിനിമയില്‍
വിജയ്‌ മില്‍ട്ടന്‍ എന്ന ചായാഗ്രാഹകന്‍ ഈ സിനിമയുടെ തന്നെ മുതല്‍ കൂട്ടാണ്.
വിസ്മയത്തിന്‍റെ സ്വപ്നാടന കഥകള്‍ക്ക് സ്റ്റോപ്പ്‌ ബട്ടണ്‍ അമര്‍ത്തികൊണ്ടാണ് വഴക്ക് എന്‍ എന്ന സിനിമ സ്ക്രീനിലേക്ക് എത്തുന്നത്‌.
ഓസ്കാര്‍ അവാര്‍ഡിന് ഇന്ത്യയില്‍ നിന്ന് പരിഗണിക്ക പെടേണ്ട സിനിമകളില്‍ ആദ്യം ലിസ്റ്റില്‍ വന്ന ഈ സിനിമ പിന്നീടു വളരെ മനോഹരമായ കഥകള്‍ പറഞ്ഞ് തഴഞ്ഞു. അവസാനം ഓസ്കാര്‍ അവാര്‍ഡില്‍ മികച്ച വിദേശ ചിത്രത്തിനു തിരഞ്ഞെടുത്ത സിനിമ ഇതാണ് എന്നറിയില്ലേ  "ബര്‍ഫി"
രണ്ബീര്‍ കപൂറും , പ്രിയങ്കാ ചോപ്രയും വിഡ്ഢി വേഷങ്ങള്‍ കെട്ടി ആടിയ സിനിമ .വെളുത്തവന്‍റെ സിനിമയെ പൊക്കി കൊണ്ടുവരാന്‍ ഉള്ള ഉത്തരേന്ത്യന്‍ ലോബിയുടെ കള്ളകളി .
സിനിമയുടെ ആധ്യമോടുക്കം മുതല്‍ മുഴച്ചു നില്‍ക്കുന്ന കഥാപാത്രങ്ങള്‍, ഇവിടെ വിനയന്‍ അന്തനായ നായകനും ഉമയായ നായികയെയും വെച്ച് പടമെടുത്താല്‍ പുച്ചിച്ചു തള്ളുന്ന നമ്മുടെ മലയാളി പ്രേക്ഷകര്‍ ഇവിടെ ബര്‍ഫി കണ്ടു മഹത്തായ റിവ്യുകള്‍ എഴുതി , രണ്ബീര്‍ കപൂര്‍ എന്ന ചോക്കളെറ്റു ബോയി ആടിതമര്‍ത്ത ബര്‍ഫി "കമല്‍ഹാസന്‍" പണ്ട് ചെയ്ത പല കഥാപാത്രങ്ങളെയും ഓര്‍മിപ്പിച്ചു ". ഉമയായ ബര്‍ഫി ചാര്‍ളി ചാപ്പ്ളിനെ അപ്പാടെ അനുകരിച്ചതാണു എന്ന് മനസിലാക്കാന്‍ പൂനെ ഫിലിം ഇന്‍സ്റ്റിറ്റ്യു ട്ടില്‍ പോയി ബിരുതം എടുക്കേണ്ട ആവശ്യമൊന്നുമില്ല. കഥാപാത്രങ്ങള്‍ ചെയ്ത നടനും നടിയും ആക്ഷേപിക്കുകയല്ല, പക്ഷെ പാവപ്പെട്ടവന്‍റെ വികാരങ്ങള്‍ തൂലിക തുമ്പില്‍ ആക്കിയ കഥകളും കഥാപാത്രങ്ങളും , മഴവെള്ളത്തില്‍ കലക്കിയ പഞ്ചസാര പോലെ ആക്കിയ അമര്‍ഷമാണ്‌ .
ബര്‍ഫിയില്‍ പ്രിയങ്കാ ചോപ്രയും രണ്ബീര്‍ കപൂറും ചെയ്ത കഥപാത്രങ്ങള്‍ കുറ്റമറ്റത് തന്നെ , പക്ഷെ പല സിനിമകളുടെ കട്ട്‌ കോപ്പി ഫ്രെയിം സിനിമയെ ഓസ്കാറിനു പറഞ്ഞയക്കാന്‍ ഉള്ള  ധൈര്യം  ആര്‍ക്കു എവിടുന്നു കിട്ടി .
വലിയ ചര്‍ച്ചകള്‍ ഒന്നും ഫേസ് ബുക്കിലും , മറ്റു ഓണ്‍ലൈന്‍ മീഡിയകളിലും ഒന്നും കണ്ടില്ല. അല്ലെങ്കിലും ഈ നാട്ടില്‍ കംബ്യുട്ടര്‍ ഉപയോഗിക്കുന്നവര്‍ക്ക് ഇവിടെ പ്ലാറ്റ്ഫോം കഥകള്‍ കേള്‍ക്കാനും കാണാനും ഉള്ള താല്‍പ്പര്യങ്ങള്‍ എവിടെ.ഓണ്‍ലൈന്‍ മീഡിയ സ്റ്റാര്‍ ആയ രണ്ബീര്‍ കപൂറിന്‍റെ ബര്‍ഫിയെ തള്ളി പറയാന്‍ ആര്‍ക്കും തപ്പര്യം ഉണ്ടാവില്ല .......
എനിക്ക് പറയാതെയിരിക്കാന്‍ ആവില്ല, കാരണം ഞാന്‍ കണ്ടതും കേട്ടതും ഇ കഥകള്‍ ആണ് , എന്‍റെ ലോകത്ത് ഒരിക്കല്‍ ഒരു നേരത്തെ അന്നത്തിനു വകയില്ലാത്തവര്‍ ഒരുപാട് ഉണ്ടായിരുന്നു, അന്നും ഇന്നും ഉറക്കത്തിലെ  എവിടെയൊക്കെയോ  അവര്‍ എന്‍റെ മുന്നില്‍ നാടകം കളിച്ചു കൊണ്ടിരുന്നു ..പിന്നീടു ഞാന്‍ ആ നാടകത്തെ ഒമാനപെരിട്ടുവിളിച്ചു 'സ്വപ്നം' എന്ന്. അങ്ങനെ ഞാന്‍ കണ്ട സ്വപ്നങ്ങളില്‍ എവിടെയോ ഈ വേലുവും , ജോതിയും , മുത്ത്‌ സ്വാമിയും ഒക്കെയുണ്ടായിരുന്നു. എന്‍റെ കഥ (ഒരു പക്ഷെ ശരാശരി ഇന്ത്യക്കാരന്‍റെ കഥ )അത് എവിടെയും എത്താതെ പോകുന്ന വേദന മനസില്‍ ബാക്കിയാണ് . ഇവിടെ ഇനിയും ബാലാജി ശക്തിവേല്‍ ജീവനോടെയുണ്ട് ...സമ്പന്നന്‍ കരുതിവെച്ച നെല്‍മണികള്‍ കാര്‍ന്നു തിന്നുന്ന ദാരിദ്രം വിവരിക്കാന്‍ , അല്ലെങ്കില്‍ സാധാരണക്കാരന്‍റെ ജീവിതം കാണിക്കാന്‍,...... ഓസ്കാറിനും അപ്പുറം ജീവിതം ഉണ്ട് ഭായി .....
Posted by monukuttapi at 8:30 AM
Email ThisBlogThis!Share to TwitterShare to FacebookShare to Pinterest
Thursday, January 19, 2012
ടൂറിസ്റ്റുകളുടെ എണ്ണം കൂടി ... സായ്പ്പിനും മാദാമക്കും വെല്‍ക്കം ട്ടു കേരള ...കറീസ് സ്വന്തം നാട്
കഴിഞ്ഞ ഒരു വര്‍ഷത്തിനിടെ  കേരള സംസ്ഥാനത്ത് നമ്മള്‍ എന്ത് മാറ്റമാണ് കണ്ടത് ..ഞാന്‍ കാഴ്ചക്കാരന്‍ ആയി നിന്ന് പോയി ഒരു സീന്‍ കണ്ടപ്പോള്‍ ...ഇവിടെ  നമ്മുടെ മലബാറിന്‍റെ ഒരു കുഞ്ഞു ജിലയിലെ ഒരു പറമ്പ് മുഴുവന്‍ ഒരു സായിപ് അടിച്ചു വാരുന്നു..... തുപ്പാന്‍ പാടില്ല എന്ന ബോര്‍ഡ് കാണുമ്പോള്‍ അവിടെ തന്നെ തുപ്പുകയും വേണമെങ്കില്‍ ഒന്ന് മൂത്രവും ഒഴിച്ചുകളയാം എന്ന് വിശ്വസിക്കുന്ന മലയാളീ സമൂഹത്തിന്‍റെ നിലപാടുകള്‍ക്ക് എതിരെയുള്ള സായിപ്പിന്‍റെ വെല്ലു വിളി ...എന്തായാലും കേരളത്തില്‍ വിനോദ സഞ്ചാരികളുടെ എണ്ണത്തില്‍ വര്‍ധന ഇല്ലെ ?കണക്കുകളും കണക്കു പുസതകങ്ങളും പറയുന്നത്  അതെ എന്നാണ് , സത്യം നമുക്കറിയാം .
എവിടെ വരുന്ന ഏതു സായിപ്പിനാണ് നമ്മള്‍ മനസമാധാനം കൊടുക്കുന്നത്, മാനാഞ്ചിറയില്‍ നടന്നു നീങ്ങുന്ന സായിപ്പിനെ മാലപ്പടക്കം പൊട്ടിച്ചു പേടിപ്പിച്ച  ഒരു മഹാനെ സായിപ്പു തന്നെ കയ്കാര്യം ചെയ്തു ,സണ്‍ ബാത്ത് ലോകത്ത് എവിടെയും സൂര്യന്‍ ഉദിക്കാഞ്ഞിട്ടല്ല വിദേശികള്‍ ഇവിടെ വരുന്നത് എന്ന് നമ്മള്‍ മനസിലാക്കിയില്ലെങ്കില്‍ ഇനി ഒരിക്കലും ബിക്കിനി കുളി സീനുകള്‍ എവിടെയും കാണാന്‍ പറ്റില്ല , ഏതോ മദാമ ഒരിക്കല്‍ ലുങ്കി എടുത്തു പൈജാമ തുന്നിച്ചതിന്നു സംസാകരിക പ്രഭുധ കേരളം പ്രതികരിച്ചു .
കോവളത്തെ കടല്‍ തിരയെ നോക്കി കോഴിക്കോട്ടെ കടല്‍ തിരപോലും പറഞ്ഞു "ഓന്‍റെ ഒരു ഭാഗ്യെ , ഒന്നുല്ലെങ്കിലും അവിടെ വന്നാലെങ്കിലും മദാമ കുളിക്കുമല്ലോ "..ലോകം സാമ്പത്തിക പരാധീനതയിലേക്ക്  കുതിക്കുമ്പോഴും നമ്മുടെ നാടിനെ തേടി വിദേശി ഓടി വരുന്നതും ഈ കാരണം ഒന്ന് മാത്രം ..ഇന്ത്യ അവനൊരു സാഹസിക ലോകമാണ് , കേരളം അവനൊരു കോമഡി ലോകവും  ...
ഗ്രഹണി പിടിച്ചവന്‍  ചക്കക്കൂട്ടാന്‍  ------ (ബാക്കി ഊഹിക്കാം )
Posted by monukuttapi at 8:49 PM
Email ThisBlogThis!Share to TwitterShare to FacebookShare to Pinterest
Wednesday, January 18, 2012
"മാധ്യമത്തിന്‍റെ" മാധ്യമ ധര്‍മ്മം അധാര്‍മികതയോ......
ലോകചരിത്രത്തിലെ ഏറ്റവും വലിയ വെല്ലു വിളി ഇന്ത്യ നേരിടുന്നു .... വര്‍ഗീയത വെല്ലു വിളിയായി ഏറ്റെടുക്കുനത് ഏതൊരു രാജ്യത്തിന്‍റെയും സാമ്പത്തിക വളര്‍ച്ചയെ വളരെ കാര്യമായി ബാധിക്കും . ഇവിടെയും സംഭവിയ്ക്കുനത് അത് തന്നെ .. ഒരു പക്ഷെ സാക്ഷര കേരളം നേരിടുന്ന ഏറ്റവും വലിയ മാധ്യമ വെല്ലുവിളിയാണ് ഇനിയുള്ള ദിവസങ്ങളില്‍ നമളെ വേട്ടയാടാന്‍ പോകുന്നത് ,
"മാധ്യമം"  എന്ന മലയാളത്തിലെ മുന്‍ നിര മാധ്യമം കഴിഞ്ഞ ദിവസം പുറത്തിറക്കിയ ആഴ്ചപതിപ്പില്‍ വര്‍ഗെയതയുടെ വിഷവിത്തുകള്‍ പാകി എന്നാണ് ഏറ്റവും പുതിയ ആരോപണം ....കേരളത്തിലെ സാധാരണക്കാരന്‍ ആയ മുസ്ലിം മുതല്‍ നിസയമസഭാഅങ്കമായ മുസ്ലിം വരെ ഉള്ളവരുടെ മെയില്‍ ഐ ഡി കള്‍ കേരളപോലിസ് ച്രോത് എന്നാണ് ആരോപണം ഈ റിപ്പോര്‍ട്ട്‌ ഉന്നയിച്ചത് ....ഇന്നലെയും ഇന്നും ആയി കേരള മാധ്യമങ്ങള്‍ ഏറ്റവും കൂടുതല്‍ ചര്‍ച്ച ചെയുന്നതും ഇതു തന്നെ .....
എനിക്ക് ചോദിക്കാന്‍ ഉളത് ചോദ്യങ്ങള്‍ ആണ് .....
ഈ റിപോട്ടില്‍ മറ്റു മതകാര്‍ ഈ ചോര്‍ത്തല്‍ ലിസ്റ്റില്‍ പെട്ടതായി മാധ്യമം പുറത്തു വിടാത്തത്‌ എന്ത് കൊണ്ട് ?
സംസ്ഥാനത്തിന്‍റെ രഹസ്യ സ്വഭാവം ഉള്ള ഒരു  റിപ്പോര്‍ട്ട്‌ ..അതും അന്വേഷണ റിപ്പോര്‍ട്ട്‌ ...ഇതു പോലെ ഒരു വീക്കിലിക്കു ഇത്തരത്തില്‍ പരസ്യമായി മതവികാരത്തെ ഇളക്കി വിടാന്‍ പാകത്തില്‍ പ്രസിദ്ധീകരിക്കാമോ ?
ഇനി മുസ്ലീം സഹോദരന്മാരും സഹോദരിമാരും ഈ വാര്‍ത്തയെ സമീപിച്ച രീതിയെക്കുറിച്ച് ആരെങ്കിലും ചിന്തിച്ചുവോ ?
ഇനി മനസിലാവാത്ത ഒരു കാര്യം കേരളത്തിലെ ഖാദി സര്‍ക്കാര്‍ ഈ മെയില്‍ ചോര്‍ത്തല്‍ എങ്ങനെ സമീപിക്കും ?..തോട്ടപുറത്തു മുസ്ലിം ലീഗ് ഉള്ളത് മാത്രമാണ് ഈ സര്‍കാരിന്‍റെ പ്രശനമെകില്‍ . ഇവിടെ നിലനില്‍പ്പിന്‍റെ പ്രശനമാകുമോ ?
ഇനി എവിടെയാണ് മാധ്യമ ധര്‍മം ..ഒരു വ്യക്തിയെ അപമാനികലും, അപഹാസ്യ പെടുത്തലും പോലുള്ള പരിപാടികള്‍ ഈ മാധ്യമങ്ങള്‍ക്കൊക്കെ ശീലമാണ്.പക്ഷെ പറഞ്ഞോ അറിഞ്ഞോ അറിയാതെ ജീവിതത്തിന്‍റെ അറ്റങ്ങള്‍ കൂട്ടി മുട്ടിക്കാന്‍ ഓടി നടക്കുന്ന ഹിന്ദുവും , മുസ്ലിമും , ക്രിസ്ത്യാനിയും ഉള്ള ഈ കൊച്ചു നാട്ടില്‍ .. ഈ വിഷം കുത്തിവെയ്ക്കാന്‍ , ന്യൂന പക്ഷം , ഭൂരിപക്ഷം വാര്‍ത്തകള്‍ കുഷ്ട്ടരോഗം പിടിപെട്ട മഷി ഉപയോഗിച്ച് എഴുതി വിടുമ്പോള്‍ ..ഒന്ന് പറയട്ടെ സാക്ഷര കേരളത്തില്‍ ..ഒരു ബസ്സില്‍ അമ്പതു പൈസ വീതം  വയ്ക്കുമ്പോള്‍ അതില്‍ മുസ്ലീം ആണോ ഹിന്ദു ആണോ എന്ന വേര്‍തിരിവ് ഞങ്ങള്‍ കാണിക്കില്ല .... ഇന്ന് ഇതേ പത്രം എഴുതിയ പത്രകുറിപ്പ് കാണാന്‍ ഇടയായി ....നിശബ്ദതയുടെ ശബ്ദമാണ് എന്ന് ഉറകെ പ്രഖ്യാപിക്കാന്‍ തയാറായ പ്രിയ എഡിറ്റര്‍ ..ഒന്ന് മനസിലാക്കു ....എവിടെ ഞങ്ങള്‍ക്ക് മതമില്ല ..മനുഷ്യനാണ് ..മനുഷ്യന്‍റെ സ്നേഹമാണ് വലുത്
Posted by monukuttapi at 8:51 PM
Email ThisBlogThis!Share to TwitterShare to FacebookShare to Pinterest
Tuesday, January 17, 2012
ബേക്കറി കുപ്പികളും - കുറെ ചെറിയ ചിന്തകളും
ജിവിതം മധുരിതമാണ്‌ ...സ്വപ്നങ്ങള്‍ മധുരിതമാണ്‌ ....കാഴചയില്‍ നമ്മള്‍ ആഗ്രഹിക്കുനതും മധുരം തന്നെ .....ഇന്ന് കേരളത്തിലെ ബേക്കറിയുടെ ജന്മദിനമാണ് . ലോകത്ത് നമ്മള്‍ എവിടെ എത്തിയാലും മറക്കാത്ത മൂന്നോ നാലോ കാര്യങ്ങളില്‍  ഒന്നല്ലേ  നമ്മുടെ ബേക്കറി രുചികള്‍ ...ചെറുപ്പത്തിലെ "കൊട്ട കേക്ക്  മുതല്‍ ഇങ്ങോട്ട് ഇപോഴത്തെ ബര്‍ഗറും പിസ്സയും വരെ " നീളുന്ന നമ്മുടെ നാക്കിലെ രുചി മുകുളങ്ങള്‍ .
കാലം കുറെ പിന്നോട്ട് സഞ്ചരിക്കുമ്പോള്‍ ഓര്‍മയില്‍ വിടരുന്ന ഏതെങ്കിലും ബേക്കറി കാലം ഓര്‍മയില്‍ വിടരുന്നോ എന്ന് സംശയം ... വൈകുന്നേരങ്ങളില്‍ ഹെര്‍ക്കുലിസ് സൈക്ലിന്‍റെ കയിപിടിയില്‍ വെള്ള പോളിത്തീന്‍ കവറുമായി അച്ഛന്‍ വരുമ്പോള്‍ ഉമ്മറപ്പടിയില്‍ അമ്മയ്ക്കുപകരം കാത്തു നില്‍ക്കുന്നത് ഞാന ആയിരിക്കും ....പുസ്തക ചട്ട പോലെ ഉള്ള ബ്രൌണ്‍ കളര്‍ കവറില്‍ ലോക ഭൂപടം പോലെ തെളിഞ്ഞും ഒളിഞ്ഞും നില്‍ക്കുന്ന എണ്ണ പാടുകള്‍ ..മിക്സ്ച്ചറും , കായ വറുത്തതും ഒകെ പ്രതീക്ഷകളുടെ സ്വപ്ന ഭൂമിയില്‍ ചിറകടിക്കുമ്പോള്‍ ഒരിക്കലും തികയാത്ത ഓര്‍മകളില്‍ ആ കവറിന്‍റെ അടിഭാഗം വരെ വിജിലന്‍സ് റൈഡ് നടത്തുന്ന കാലം മനസ്സില്‍ നിന്ന് മായുന്നില്ല ....എന്നാലിന്നോ ....രാത്രികളില്‍ എന്‍റെ വരവും കാത്തു ഉമ്മറപടിയില്‍  നില്‍ക്കുന്ന അച്ഛനോട് എനിക്ക് പറയാനുള്ളത് "അച്ഛാ ഷുഗര്‍ ഫ്രീ ബിസ്കറ്റ് കിട്ടിയില്ല എന്നാണ് "......ബേക്കറി ചിന്തകള്‍ അവസാനികാതിരിക്കട്ടെ.....പ്രമേഹം ഉള്ള എല്ലാ ബേക്കറി അനുഭവികളോടും സോറി പറയുന്നു .....
Posted by monukuttapi at 8:40 PM
Email ThisBlogThis!Share to TwitterShare to FacebookShare to Pinterest
Monday, January 16, 2012
ചില യാഥാര്‍ത്ഥ്യങ്ങള്‍ അങ്ങനെയാണ് ..ദഹിക്കാന്‍ ബുധിമുട്ടുള്ളവ , പക്ഷെ നമ്മള്‍ അതിനെ അങ്ങീകരിച്ചേ മതിയാവൂ .. കോഴിക്കോട് ജില്ല ജയിലിലെ "ചപ്പാത്തിയാണ് "ഇപോഴത്തെ താരം .മനുഷ്യ മനസാക്ഷിയെ ഞെട്ടിപിച്ച കൃത്യങ്ങള്‍ ചെയ്തവരും ചെയതവരും ഒരുപോലെ കിടക്കുന്ന ഈ ജയിലറകളില്‍നിന്നും പലതരം കവിതകളും , കഥകളും , വിപ്ലവങ്ങളും വരെ ഉണ്ടായിട്ടുണ്ട് .കാലം കുറെ മുന്നേ "നിന്നെ ഞാന്‍ ഗോതമ്പുണ്ട തീറ്റിക്കും " എന്ന് പറഞ്ഞ നമള്‍ തന്നെ പിന്നീടു "അയ്യോ ജയിലിലോക്കെ ഇപോ ബിരിയാണി ആണെത്രേ" എന്ന് പറയാനും തുടങ്ങി ..എന്നാല്‍ ഇപോ ഇതാ നമ്മുടെ കോഴിക്കോട് ജില്ല ജയിലില്‍ നിന്ന് ചപ്പാത്തിയും , വെറും രണ്ടു രൂപയ്ക്കു ....വിലക്കയറ്റം മാത്രം സംസാരിക്കുന്ന നമുക്കിടയിലേക്ക്‌ ഈ വിലകുറഞ്ഞ വാര്‍ത്ത‍ സന്തോഷദായകം തന്നെ . ഭക്ഷണ പ്രിയരുള്ള നമുടെ നാട്ടില്‍ , നല്ല ചപ്പാത്തി ഉണ്ടാക്കുന്ന ജയില്‍ പുള്ളികളെ തേടിപ്പിടിച്ചു ജയില്‍ ചാടിക്കാന്‍ ഉള്ള ശ്രമം ഒന്നും ആരും നട്ത്തില്ലായിരിക്കാം .എന്തായാലും നമുക്ക് ആശ്വസിക്കാം , സമൂഹത്തില്‍ കുറ്റകൃത്യങ്ങള്‍ നടത്തുന്ന നാല്‍പ്പതു സതമാനം പേരെങ്കിലും ജയിലിലേക്ക് പോകുന്നു എന്നാണ് കണക്കു ( ബാക്കി അറുപതും പുറത്തു ഉണ്ട് ) . തെറ്റുകള്‍ ചെയ്യുന്നവര്‍ പശ്ചാത്തപിക്കുന്നത് "വില കുറഞ്ഞ , രുചി ഉള്ള ചപ്പാത്തി ഉണ്ടാക്കിയാണെങ്കില്‍...നമു ക്കതിനു ജയ് വിളിക്കാം അല്ലെ "
Posted by monukuttapi at 10:57 PM
Email ThisBlogThis!Share to TwitterShare to FacebookShare to Pinterest
ശാരി - കഥയുടെ ക്ലൈമാക്സ്‌
തെളിവുകള്‍ കഥപറയുന്ന ന്യായാധിപന്‍റെ വിധി മേശയില്‍ .... ശാരിയുടെ മരണം, അസ്വഭാവികമായി ഒന്നും തന്നെ ഇല്ല
വിധികളില്‍ മറിമായം നടക്കും ... കൊന്നവനും തിനവനും മാറി നില്‍ക്കും ... പ്രതിക്കൂട്ടില്‍ പുതിയ താരങ്ങള്‍ ചിരിച്ചു നില്‍ക്കും...ചെയ്ത തെറ്റുകള്‍ക്ക് ബീഡി വിലപോലും ഇല്ലാത്ത ഒരു പിഴയും ചുമത്തും ..കാഴ്ചകളില്‍ നിറയുന്നത് ഇതു തന്നെ അല്ലെ . നിയമങ്ങള്‍ വളച്ചൊടിക്കാന്‍ ഉള്ളതാണ് , വളര്‍ന്നു വരുന്ന യുവ തലമുറയ്ക്ക് അത് പിന്നെയും പിന്നെയും അടിവരയിട്ടു പറഞ്ഞുകൊടുക്കുന്നു .
എന്താണ് "ശാരിക്ക് സംഭവിച്ചത് "...ലോകം ഒരുപോലെ അറിയുന്ന ഈ കഥ പിന്നെയും പറയാന്‍ ആരും ആഗ്രഹിക്കുന്നില്ല .പക്ഷെ അഭയം തേടിവന്ന ലോകത്ത് നിന്ന് അഭയാര്‍തിയെപോലെ ശാരി യവനികക്കുള്ളില്‍ മണ്മറഞ്ഞു . ആശുപത്രിയില്‍ പ്രവെശിപ്പിക്കുന്നതുവരെ ആ പെണ്‍കുട്ടി ഗര്‍ഭിണി ആണ് എന്നത് മാത്രമായിരുന്നു അവകാശവാദം . കേരളത്തില്‍ കിട്ടാവുന്ന എല്ലാ ആന്‍റി-ബയോട്ടിക്കുകളും ശാരിയുടെ ശരീരത്തില്‍ ഉപയോഗിച്ചു എന്നാണ് ശാരിയെ അവസാനമായ ചികിത്സിച്ച ഡോക്ടര്‍ ഈ അടുത്ത് പറഞ്ഞത് , അത് തന്നെ ആവണം മരണകാരണവും ..എന്തിനായിരിക്കും ആ അനാവശ്യ ആന്‍റി-ബൈയോട്ടിക് ഉപയോഗം ? ഉത്തരമില്ലാത്ത ഒരു ചോദ്യം മാത്രം . അതിനിടക്ക് കേരളം മുഴുവന്‍ ഓടിനടന്നു കവല പ്രസംഗത്തില്‍ ഒരു തിരഞ്ഞെടുപ്പ് ആയുധം ആക്കാന്‍ ശാരിയെ ഉപയോഗിച്ച "ധീര സഖാവിന്നെ" എത്ര പ്രശംസിച്ചാലും മതിവരില്ല . വി എസ് അച്യുതാന്ദന്‍ എന്ന മഹാനായ നേതാവ് ശാരി മരിച്ചത് ഒരു " V I P " കണ്ട ശേഷമാണു എന്ന് ഉറക്കെ വിളിച്ചു പറയുകയും , പിന്നീട് ആ തിരഞ്ഞെടുപ്പില്‍ മുഖ്യ മന്ത്രി ആവുകയും ചെയ്തു . അല്ലെങ്കിലും അടിസ്ഥാന വര്‍ഗം വിലപിക്കുമ്പോള്‍ ചൂഷണത്തിന്‍റെ നിറം ചുവപ്പായി മാറുന്ന ഈ യുഗം .അത് ശാരി അറിഞ്ഞിരുന്നില്ല ...ഒടുവില്‍ ശരീരത്തില്‍ ഇരുമ്പിന്‍റെ അംശം കൂടി കലര്‍ന്ന് ശാരി ഈ ലോകത്തോട്‌ വിടപറയുമ്പോള്‍ കഥയറിയാതെ ആട്ടം കാണാന്‍ ഒരു അച്ഛനും അമ്മയും ..പിന്നെ അച്ചനാരാണ്എന്നറിയാതെ ജനിച്ച ഒരു കുഞ്ഞും ബാക്കിയായി ..ലോകം മൊത്തം പ്രശസ്തിയില്‍ എത്താന്‍ സീരിയല്‍ ലോകത്തേക്ക് നടന്നു കയറുന്ന സ്വപ്നം മാത്രം കാണുന്ന ശാരി എന്ന പെണ്‍കുട്ടി ലോകം മുഴുവന്‍ പ്രശസ്തിയില്‍ എത്തി ...കാല യവനികയ്ക്കുള്ളില്‍ മറഞ്ഞ ശേഷം ......
Posted by monukuttapi at 10:56 PM
Email ThisBlogThis!Share to TwitterShare to FacebookShare to Pinterest
ഓര്‍മകളില്‍ പൂക്കാലം വിടര്‍ത്തിയ നമ്മുടെ സൌധങ്ങള്‍ പണിതു ഉയര്‍ത്തുന്നു ...അമ്പരച്ചുംബികളില്‍ പാര്‍ക്കാന്‍ ഇഷ്ട്ടപെടുന്ന മലയാളീ നവീകരണത്തിന്‍റെ ആത്മ സംതൃപ്തിയുടെ കാരണം ഇവരാണ് ...ഇന്ന് പ്രദാനപെട്ട ദിനപത്രത്തിന്‍റെ മുന്നിലെ പേജില്‍ വലിയ വാര്‍ത്ത‍ ..അന്ന്യ സംസ്ഥാന തൊഴിലാളികളെ കുറിച്ച് ....പോലീസ് നല്കിയ വിവരങ്ങളുടെ അടിസ്ഥാനത്തില്‍ ആണ് വാര്‍ത്ത .....എല്ലാം ശെരി വെക്കാം , ചിലപ്പോള്‍ സത്യങ്ങളും ആയേക്കാം ....ആ വാര്‍ത്തയില്‍ എന്നെ ചിന്തിപ്പിച്ച ഒരു ഭാഗം .."ഈ അടുത്ത് നമ്മുടെ നഗരത്തില്‍ ആയിരം രൂപയുടെ കള്ള നോട്ടു ബാങ്കില്‍ നിക്ഷേപിക്കാന്‍ എത്തിയ ബീഹാറി തൊഴിലാളി പിടിയില്‍ ആയി ...പോലീസ് ചോദ്യം ചെയ്ത ഇദ്ദേഹത്തെ ഇപ്പോള്‍ വിശദമായ ചോദ്യം ചെയലിനു വിധേയനായി "....ഒന്ന് ആലോചിച്ചു നോക്കു.. സ്വന്തം നാട്ടില്‍ അടിമപ്പണി എടുത്തു മടുത്തു , അഭ്യസ്തവിദ്യരായ മലയാളി സമൂഹത്തിനു മുന്നില്‍ ഫ്ലാറ്റുകളും , ബഹുനില കെട്ടിടങ്ങളും പണിയാന്‍ കയ്കൂപ്പി കാത്തു നില്‍ക്കുന്ന എത്രയോ ബീഹാറുകാരും , തമിഴന്മാരും നമുടെ മുന്നിലൂടെ കടന്നു പോകുന്നു ... സ്വന്തം നാട്ടില്‍ പകലന്തിയോളം പണി എടുത്താല്‍ കിട്ടുന്ന ജന്‍മിയുടെ വരുമാനം പോരഞ്ഞിട്ട് തനെയാണ്‌ അവന്‍ നമ്മുടെ നാട്ടില്‍ വരുന്നത് ...ഇവിടെയോ? ...വെള്ള കുപ്പായത്തില്‍ സാമ്പാറിന്‍റെ കറയായാല്‍ അപ്പൊ ലീവെടുത്ത് വീട്ടില്‍ പോയിരിക്കുന്ന പ്രഭുധരായ നമ്മള്‍ ..... കയ്യില്‍ കിട്ടിയ ആയിരം രൂപ കള്ള നോട്ടണോ നല്ല നോട്ടണോ എന്ന് നോക്കി പറയാന്‍ ബാങ്കുകാര്‍ക്ക് പോലും അറിയാത്ത സാഹചര്യത്തില്‍ നേരത്തെ ഞാന്‍ സൂചിപ്പിച്ച ആ ബിഹാരി തൊഴിലാളി എന്ത് തെറ്റാണു ചെയ്തത് ...മുന്‍പ് എ ടി എം നിന്ന് ഇഷ്ട്ടംപോലെ കള്ള നോട്ടുകള്‍ കിട്ടിയ അവസരങ്ങളില്‍ ബാങ്കുകാര്‍ കാണിക്കാത്ത ഇതു ശുഷ്കാന്തി അവര്‍ ഈ കാര്യത്തില്‍ കാണിച്ചു ആണ്, ഈ പാവം തൊഴിലാളി അവന്‍റെ മാസമോ അഴ്ചയോ ഉള്ള സമ്പാദ്യം നിക്ഷേപിക്കാന്‍ പോകുമ്പോള്‍ ആ നോട്ടു കള്ളനോട്ടാണ് എന്നും ..പോലീസിനെ വിളിക്കാം എന്ന് തോന്നിയത് ..വന്നവന്‍ അന്ന്യ സംസ്ഥാനക്കാരന്‍ ആണെന്നുള്ള തിരിച്ചറിവാണ് ...നമ്മുടെ സംസ്കാരം ......
അഴുക്കുചാലില്‍ തള്ളപെടാന്‍ കാത്തു നില്‍ക്കുന്ന ഒരു സമൂഹം ഈ നഗരത്തില്‍ കാത്തു നില്‍ക്കുന്നു.ശ്രദ്ധിക്കുക
Posted by monukuttapi at 10:55 PM
Email ThisBlogThis!Share to TwitterShare to FacebookShare to Pinterest
രാവിലെ പത്രം തുറന്നു നോക്കിയപ്പോള്‍ ആദ്യം വായിച്ച വാര്‍ത്തയുടെ പൊരുള്‍ തേടിയുള്ള യാത്ര അവസാനിച്ചത് എരഞ്ഞിപ്പാലം ജങ്ങഷനില്‍ ആണ് ....ഇന്നലെ രാത്രി സൈഡ് കൊടുക്കുന്ന പ്രശനവും ആയി ബന്ധപ്പെട്ടു നടന്ന ഒരു വാക്ക് തര്‍ക്കം അവസാനിച്ചത് ഒരു വമ്പന്‍ അടിയില്‍ , ഇന്ന് ആ യാത്രകാരന്‍ മരണവും ആയി മല്ലിട്ട് കഴിയുകയാണ് .കരിങ്കല്ല് ഉപയോഗിച്ച് തലയ്ക്കു അടിയേറ്റു , മുന്‍വശത്തെ പല്ലുകള്‍ അടര്‍ന്നു പോയി . എന്തിനാണീ ക്രൂരകൃത്യം ....ബൈക്ക് സൈഡ് കൊടുക്കാതതില്‍ തുടങ്ങിയ സംഖര്‍ഷം അവസാനിച്ചത് ഈ നിലയിലാണ് ....എവിടെയാണ് നമ്മള്‍ക്ക് സംയമനം നഷ്ട്ടപെട്ടത് . രണ്ടുപേര്‍ ചേര്‍ന്ന് ഒരാളെ അടിക്കുന്നതും കുത്തുന്നതും കാഴ്ചക്കാരായി നോക്കി നില്‍ക്കുന്ന നമ്മുടെ സമൂഹ മനസാക്ഷി എവിടെ പോയി . അല്ലെങ്കിലും ഒരുത്തനെ തല്ലുന്നത് കണ്ടു നിലക്കല്‍ മാത്രമല്ല നമ്മുടെ കൈ തരിപ്പുകൂടി തീര്‍ക്കുവാന്‍ മിനക്കെടുന്ന ഒരു സ്വഭാവം പലര്‍ക്കും ഉണ്ട് ...".നഷ്ടപെടുന്നത് നമളില്‍ ഒരാളുടെ ജീവന്‍ ആവുമ്പോള്‍ മാത്രമാണ് നമ്മള്‍ മുറവിളി കൂട്ടുന്നത്‌ , മറ്റൊരാളുടെ ജീവന് അറവു ശാലയിലെ മൃഗത്തിന്‍റെ വിലയെങ്കിലും കൊടുക്കുന്ന സമൂഹമായി നമ്മള്‍ എന്ന് മാറും"
Posted by monukuttapi at 10:50 PM
Email ThisBlogThis!Share to TwitterShare to FacebookShare to Pinterest
നഗരത്തിലെ സര്‍ക്കസ് ക്യാമ്പില്‍ പോവാന്‍ അവസരം ലഭിച്ചു ..ആധുനികതയുടെ മടിയില്‍ ഉല്ലസിച്ചു തിമിര്‍ക്കുന്ന നമ്മള്‍ മലയാളികള്‍ക്ക് മുന്നില്‍ എന്ത് കാണിച്ചിട്ടും കാര്യമില്ല .....അച്ഛന്‍റെ ചെറുവിരലില്‍ തൂങ്ങി കുറെ കാലം മുന്നേ സര്‍ക്കസ് ഗാലറിയില്‍ ഇരുന്നു കയറില്‍ തൂങ്ങുന്നതും, ആന ഫുട്ബോള്‍ കളിക്കുന്നതും , തീ പന്തം വിഴുങ്ങുനതും ഒകെ കണ്ണ് നിറയെ ആസ്വദിച്ചു കയ്യടിച്ച ആ സ്മരണകള്‍ പുതുക്കാന്‍ അവസരം കിട്ടിയപ്പോള്‍ പോയതാണ് .....അഭ്യാസികള്‍ പലതും കാണിക്കുന്നു , കാണികള്‍ കയ്യടിക്കില്ല . കുട്ടികള്‍ പോലും കളി പകുതി ആകുന്നതിനു മുന്നേ എഴുന്നേറ്റു പോകുന്നു . ബെന്‍ ടെന്നും , മിസ്റ്റെര്‍ ബീനും വാഴുന്ന ഈ ലോകത്ത് എന്ത് സര്‍ക്കസ് ..അല്ലെങ്കിലും ദിവസവും അച്ഛനും അമ്മയും ഇതിലും വലിയ സര്‍ക്കസ് വീട്ടില്‍ കാണിക്കുന്നു ..പിന്നെ എന്ത് സര്‍ക്കസ് കൂടാരം ,ഈ അഭ്യാസികളുടെ അഭ്യാസം അവര്‍ക്കും വേണ്ട .. വട്ടത്തില്‍ ഉള്ള സ്റ്റേജില്‍ കളികള്‍ പലതും നടന്നു ....ഇന്നത്തെ മലയാളിക്ക് നേരെ ചൊവ്വേ ഒന്ന് പരന്നിരുന്നു മൂത്രമൊഴിക്കാന്‍ പോലും പറ്റില്ല ..എല്ലില്ലാത്ത പെണ്‍കുട്ടി , കടിച്ചു തൂങ്ങി തിരിയുന്ന സ്ത്രീകള്‍ , മരണ കിണര്‍ ചുറ്റി തിരിയുന്ന മോട്ടോര്‍ ബൈക്കുകള്‍ , കൂട്ടതോടെയും അല്ലാതെയും വരുന്ന സൈക്കിള്‍ സുന്ദരിമാര്‍ , ഒപ്പം തമാശയുടെ മാലപ്പടക്കം പൊട്ടിക്കുന്ന കൊമാളിമാര്‍ ...ജിവിതം എന്ന സര്‍ക്കസില്‍ രംഗബോധം ഇല്ലാത്ത കോമാളികള്‍ ...ജനം ആര്‍ത്തു ചിരിച്ചില്ല , ജനം കയ്യടിച്ചില്ല ..കൂടി നിന്ന പുരുഷാരം നോക്കിയത് ആ സര്‍ക്കസ് സുന്ദരിമാരുടെ മേനിയില്‍ മാത്രം ....കൊമാളിമാര്‍ ഓരോ കളി കഴിയുമ്പോളും കയ്യടിച്ചു കൊണ്ടിരുന്നു ...ആ കയ്യടികള്‍ മാത്രമാണ് ഞാനും കേട്ടത് ....ഒറ്റ കമ്പിയില്‍ അഭ്യാസം നടത്താന്‍ വന്ന പെണ്‍കുട്ടിയെ ആദ്യം ആരും നോക്കിയില്ല ..ഒരു കമ്പിയില്‍ ഒറ്റ കാലില്‍ അവള്‍ ചായക്കൊപ്പകള്‍ മുകളിലേക് എറിഞ്ഞു , വായുവില്‍ തലയില്‍ അടുക്കിപിടിച്ചു ...അവസാനത്തെ ചായകൊപ്പ നിയന്ത്രണം കിട്ടാതെ താഴേക്ക്‌ വീണു ...പോരെ പൂരം ജനം കൂക്കി ......പ്രബുദ്ധ കേരളത്തിലെ സാംസ്കാരിക മലയാളികള്‍ ,,,, സ്വയം ചെയ്യാന്‍ പറ്റാത്തത് മറ്റുള്ളവര്‍ ചെയുമ്പോള്‍ അഗീകരിക്കാനും , അത് അഭിനന്ദിക്കാനും മടിക്കുന്ന നമ്മുടെ ജന്‍മസ്വഭാവം ....ഒറ്റകാലില്‍ നിന്ന ആ പെണ്‍കുട്ടി ആ ചായക്കൊപ്പ ഇപ്പോള്‍ ശരിക്കും മുകളിലേക്ക് എറിഞ്ഞു ...തലയില്‍ ബാലന്സ് ചെയ്തു പിടിച്ചു .... അവള്‍ ആവേശത്തോടെ കാഴ്ചക്കാര്‍ക്ക് ഇടയിലേക്ക് നോക്കി ....ഒരാള്‍ പോലും കയ്യടിക്കുന്നില്ല .....ഒരു കയ്യടിക്കു എന്ത് നഷ്ട്ടം ...ഞാന്‍ കയ്യടിച്ചു ഉറക്കെ ഉറക്കെ കയ്യടിച്ചു .....ജനം നോക്കുന്നു എന്നെ ...എന്‍റെ പിന്നില്‍ നിന്ന് ആരോ അടക്കിയ സ്വരത്തില്‍ പറഞ്ഞു "ഇയാള്‍ക്ക് പ്രാന്താ , ആദ്യമായിട്ട് കാണുകയാണ് എന്ന് തോന്നുന്നു അതിന്‍റെയാ "...അതെ സഹോദര എനിക്ക് പ്രാന്താണ് ...ആ സര്‍ക്കസ് കളിക്കുന്ന പെണ്‍കുട്ടിക്കും പ്രാന്താണ് ... ആര്‍ക്കും പ്രാന്തില്ലെങ്കില്‍ ഒരു നേരത്തെ ചോറിനു വേണ്ടി നമ്മള്‍ കാണിക്കുന്ന സര്‍ക്കസ് അവളും കാണിച്ചു എന്ന് മാത്രം .... ദേശങ്ങള്‍ക്കും കാലങ്ങള്‍ക്കും ഇടയില്‍ ഈ കൂടാരങ്ങള്‍ ഇതേപോലെ നില്‍ക്കും ....നീളന്‍ തുണിയില്‍ തുന്നി പിടിപ്പിച്ച സര്‍ക്കസ് കൂടാരം പോലെ
Posted by monukuttapi at 10:48 PM
Email ThisBlogThis!Share to TwitterShare to FacebookShare to Pinterest
Saturday, May 29, 2010
കഷ്ടം ! ഇതിലും ഭേദം കഴുതപ്പാല് കുടിക്കുന്നതുതന്നെ
ഒരു പഴംകഥപറയാം.ഒരു രാജ്യത്തെ തീരെ ബുദ്ധിയില്ലാത്ത എന്നാല്‍ സ്വയം താനാണ് കേമനെന്നും വിചാരിച്ചിരുന്ന രാജാവ് ഒരിക്കല്‍ പ്രഭാത സവാരിക്കിടെ ഒരു സുന്ദരിയെ കണ്ടു മുട്ടി,അവളോട്‌ തനിക്കു മുട്ടല്‍ ഉണ്ട് എന്ന കാര്യം വെളിപ്പെടുത്തി.അവള്‍ പറഞ്ഞു പ്രിയ രാജാവേ താങ്ങള്‍ ഈ രാജ്യത്തെ രാജാവായിരിക്കാം പക്ഷെ തങ്ങളുടെ ഈ തൊലി വെളുപ്പും,പണവും,പ്രതാപവും ഒകെ ഞാന്‍ ഇഷ്ടപ്പെടുന്നു .പക്ഷെ എല്ലാത്തിനേക്കാളും വലുത് അദ്വാനിക്കുന്നവ്ന്റെ വിയര്‍പ്പോട്ടിയ ചുംബനമാണ്,അവന്‍റെ നിറം കറുപ്പായിരിക്കും പക്ഷെ ആ കറുപ്പില്‍ ആത്മാര്‍ഥത കാണാന്‍ കഴിയും.ഇതു കേട്ട രാജാവ് ആ നാട്ടിലെ കറുത്തവരായ തൊഴിലാളികളെ മൊത്തമായും നാട് കടത്തി.അപ്പോഴും രാജാവ് അദ്വാനിക്കാന്‍ ഒരു താല്‍പര്യവും കാണിച്ചില്ല ....ഈ കഥ നമ്മള്‍ കേട്ട,പറഞ്ഞ മടുത്ത കഥ ചില മലയാള സിനിമ പോലെ.പക്ഷെ ഈ കഥയുടെ രത്നച്ചുരുക്കം അറിയണം എന്നുണ്ടെങ്കില്‍ നമുക്ക് കുറച്ചു ബാക്കിലേക്ക്‌ സഞ്ചരിക്കാം
കഥയറിയാത്തവരുടെ കഥ - കാണുന്ന നമ്മളെ എന്ത് വിളിക്കണം ?
ഒരു വെള്ളിയാഴിച്ച,വല്ല സിനിമേം കണ്ടു,നല്ല ഫുഡും കഴിച്ചു ഏതെങ്കിലും തോട്ടിലോ കടപ്പുറതോ ഇരിക്കാം എന്ന് വ്യാമോഹിച്ച ഒരു ഇന്ത്യന്‍ പൌരനായ എന്നെ കാത്തിരുന്നത് ഒരുതരം അധിക്കാരത്തിന്റെ സ്വരത്തില്‍ എന്നെ നോക്കി കുരക്കുന്ന കുറെ പത്ര വാര്‍ത്തകളെയാണ്.ഇനി ഒന്നോ രണ്ടോ ആഴ്ച കഴിഞ്ഞേ അന്യ ഭാഷാ സിനിമകള്‍ കേരളത്തില്‍ റിലീസ് ചെയ്യാന്‍ പാടുള്ളൂ.കാരണം പറയാന്‍ സ്ഥിരംഉള്ളപോലെ കൊറേ ഓലക്കെമ്മിലെ ന്യായങ്ങളും.കേട്ടപ്പോ ഓര്‍മ വന്നത് തെക്കേലെ ഭാനുമതി ടീച്ചര്‍ അവരുടെ മകള് പച്ചക്കറി വിക്കാന്‍ വരുന്ന കണ്ണന്‍റെ കൂടെ ഒളിചോടിയപ്പോ പറഞ്ഞ ന്യായങ്ങളാണ്.
ഒരുപാട് തമിള്‍ ,ഹിന്ദി സിനിമകള്‍ ഈ ആഴ്ച റിലീസ് അവണമായിരുന്നു.എവിടെ നമ്മടെ "പോകിരി രാജേം ,അലക്സാന്ടെര്‍ ദി ഗ്രെയ്ട്ടും"ഒക്കെ കഷ്ട്ടപ്പെട്ടു ഓടിപ്പിക്കണ്ടേ.ഹോ അതിന്‍റെ ഇടയ്ക്കു സൂര്യയുടെം,വിജയുടെം സിനിമകള്‍ ഇറങ്ങിയ്യാല്‍ നമ്മടെ പോകിരിരാജാവിനു വാലും ചുരുട്ടി ഓടാണ്ടി വരില്ലേ.അല്ല അറിയാഞ്ഞിട്ടു ചോദിക്ക്യാ ഇത്രക്ക് ധയിര്യമില്ലേ മലയാളസിനിമയിലെ മഹാന്മാര്‍ക്ക്.ഇവിടെ ഇടുന്ന ജട്ടി മുതല്‍ സാമ്പാറില്‍ ഇടുന്ന വെണ്ടയ്ക്ക വരെ തമിഴന്‍ അദ്വാനിച്ചു ഉണ്ടാക്കുന്നതാണ്,അത് ഓസിനു നക്കാന്‍ ഇവിടത്തെ ഒരു സിനിമാക്കാരനും ഒരു വിലക്കും ഇല്ല.ഇഷ്ടംപോലെ തൊലിവെളുപ്പുള്ള നമ്മുടെ മലയാളി മങ്കമാരായ നായികമാര്‍ സീബ്ര ലൈന്‍ പോലത്തെ ഡ്രെസ്സും ഇട്ടു,പൊക്കിള്‍ ച്ചുഴീം കാണിച്ചു അവിടുത്തെ പൈസേം വാങ്ങി ഇവിടെ തെക്കും വടക്കും നടക്കുനുണ്ടല്ലോ അവരെ എന്തെ വിലക്കാത്തെ.ഇത് ഒരു ശരാശരി സിനിമാ പ്രേക്ഷകന്‍റെ ഹൃദയത്തില്‍ തട്ടിയുള്ള ചോദ്യമാണ്(മലയാള സിനിമാ പ്രേക്ഷകന്‍ എന്നാണ് ആദ്യം എഴുതിയത്,പിന്നെ ആലോചിച്ചപ്പോ തോന്നി മലയാള സിനിമാ പ്രേക്ഷകര്‍ ഇന്നില്ലല്ലോ,ആ വിഭാഗത്തിനെ ഫാന്‍സ് എന്ന ഓമനപ്പെരിലേക്കു ആരൊക്കെയോ ചേര്‍ന്ന് മാറ്റിയിരിക്കുന്നു.)
തമിഴ്നാട്ടില്‍ ഈ ആഴ്ച റിലീസ് ചെയ്ത കുറേ സിനിമകളില്‍ "സൂര്യയുടെ സിങ്കം- പുതുമുഖങ്ങളെ അണിനിരത്തി അങ്ങാടി തെരു" ഇതൊക്കെ കളക്ഷന്‍ റെക്കോടുകള്‍ ദിവസങ്ങള്‍കൊണ്ടേ മാറ്റി മറിക്കുമ്പോള്‍ നമ്മള്‍ ഈ പാവം മലയാളികള്‍ക്ക് ഇത്തരം സിനിമകള്‍ കാണാന്‍ അങ്ങ് തമിഴ്നാട്ടില്‍ പോവേണ്ടി വരുമോ.കാണാന്‍ ഒരു ഭംഗിയും ഇല്ലാത്ത നായകനും,അവനെക്കാള്‍ ഭംഗി കുറവുള്ള നായികയേയും വെള്ളിത്തിരയില്‍ കാണുമ്പോള്‍ നിറവും ,ജാതിയും ,ഫാന്‍ ക്ലബും മറന്നു തമിഴന്‍ ഒറ്റക്കെട്ടായി കയ്യടിക്കും.നമ്മളും കയ്യടിക്കും പക്ഷെ താപ്പാനകള്‍ ചെരിയാത്തിടത്തോളം കാലം നമ്മുടെ കൈകള്‍ ഇനി പിന്നില്‍ കെട്ടാതെ നിവര്‍ത്തി ഇല്ല.
എന്തായാലും ഒരു വര്‍ഷം ഇറങ്ങുന്ന സിനിമകളെക്കാളും നമ്മുടെ കേരളത്തില്‍ ഇപ്പൊ എണ്ണത്തില്‍ മുന്നില്‍ സംഖടനകള്‍ ആണ്.എല്ലാരും കൂടി ഏകദേശം അസ്ഥിവാര കുഴിതോണ്ടി കിണറു കുഴിച്ച അവസ്ഥയില്‍ എത്തിച്ചു.ഇനി അപ്പുറത്തെ പറമ്പ് കയ്യേറാന്‍ കാത്തു നില്‍ക്കുന്നു.എന്തായാലും ഈ അടുത്ത് ISRO ഒരു പരീക്ഷണം നടത്തിയത്രേ ഒരു റോക്കറ്റ് ഭൂമിയില്‍നിന്നും ആകാശത്തേക്ക് വിടുന്നതാണോ അതോ ഒരു മലയാള സിനിമ,സിനിമാ തീയേറ്റര്‍ വിടുന്നതാണോ ഏറ്റവും വേഗം എന്ന്.വേഗതയുടെ പര്യായമായി മലയാള സിനിമയെ അവര്‍ തെരഞ്ഞെടുത്തു (ഷൂട്ടിംഗ് കഴിയുന്ന കാര്യത്തിലും,സിനിമാ തീയേറ്റര്‍ വിടുന്ന കാര്യത്തിലും) ആ നമ്മളാണ് പുരോഗമന വാദവും,വിലക്കും,ഭ്രഷ്ട്ടും എല്ലാം കൂടി തലേല്‍ എടുത്തു വച്ച് എപ്പോ വേണമെങ്കിലും പൊളിഞ്ഞു വിഴാവുന്ന ഒരു വലിയ തറവാടിന്റെ ഉത്തരം താങ്ങുന്നത്.
എന്തായാലും വിമര്‍ശനങ്ങള്‍ നേരിടണമെങ്കില്‍ ചെയ്ത ജോലികളെ ഭയത്തോടെ കാണരുത്,സ്വന്തം കഴിവ് കുറവ് പുറത്തു കാണാതിരിക്കാന്‍ കഴിവുള്ളവനെതിരെ കായികബലം കാണിക്കുകയല്ല വേണ്ടത്.മത്സരിച്ചു ജയിക്കണം,അല്ലെങ്കില്‍ മത്സരിക്കാന്‍ ശ്രമിക്കുകയെങ്കിലും വേണം.
അല്ലാതെ നല്ല സിനിമകള്‍ തമിഴില്‍ വരുമ്പോള്‍ "കലാമൂല്യം" മലയാളസിനിമയില്‍ എന്ന വിഷയത്തില്‍ സെമിനാറുനടതീട്ടു ഒരു കോണോം ഉണ്ടാവാന്‍ പോണില്ല.
അവസാനിപ്പിക്കുന്നതിന് മുന്‍പേ ഒരു കാര്യം-:
മലയാള സിനിമയുടെ കളക്ഷനില്‍ ഇടിവ് സംഭവിക്കുന്നതാണ് തമിഴ്,ഹിന്ദി സിനിമകള്‍ ഇന്ത്യ മൊത്തം റിലീസ് ആവുന്ന ദിവസം കേരളത്തില്‍ റിലീസ്ചെയ്യാന്‍ പാടില്ല എന്ന് പറയുന്നത്.ശരി 1947ല് ജനാദിപത്യ രാഷ്ട്രമായി ഇന്ത്യ മാറിയെങ്കില്‍ മനസറിഞ്ഞു തുപ്പാനും,തലചൊറിയാനും എന്തിന് ഒരേ ലിങ്കത്തില്‍പ്പെട്ടവര്‍ക് ഒരുമിച്ചു കഴിയാനും സ്വാതന്ദ്ര്യം ഉള്ള നമ്മുടെ ഇന്ത്യയില്‍ നമുക്കിഷ്ട്ടമുള്ള സിനിമ കാണണമെങ്കില്‍,അത് അന്യഭാഷയാണ് എന്ന ഒറ്റ കാരണത്താല്‍ 2 ഉം 3 ഉം ആഴച്ചകള്‍ കഴിയണോ നമുക്കുകാണാന്‍.ഇത് എവിടുത്തെ ന്യായമാണ് സോദരാ.നമ്മള്‍ ജീവിക്കുന്നത് കേരളത്തില്‍തന്നെ അല്ലെ,ബീഹാറില്‍അല്ലല്ലോ.വ്യക്തി സ്വാതന്ദ്രതിനു മേല്‍ പുഴുവരിക്കുന്നു എന്ന് പറയുന്നതില്‍ തെറ്റ് ഇല്ല.എന്തായാലും ഞാന്‍ തീരുമാനംഎടുത്തു അടുത്ത അന്യഭാഷാ സിനിമ ഇറങ്ങാതെ ഇനി ഞാന്‍ മലയാള സിനിമ തീയേറ്ററില്‍ പോയി കാണില്ല.എന്നെ വീട്ടില്‍ വന്നു പൊക്കി എടുത്തു സിനിമ കാണിക്കില്ല എന്ന് വിശ്വസിക്കുന്നു.2 ആഴ്ച്ചകഴിഞ്ഞു റിലീസ് ആവുന്ന തമിഴോ,ഹിന്ദിയോ ഒകെ ആദ്യ ദിവസം തന്നെ ഞാന്‍ പോയി കാണുകയും ചെയും,ഇവര് എന്ത് ചെയും "അന്യഭാഷാ സിനിമാക്കാരുടെ വീട്ടില് ബോംബിടുമോ".......ഒരിക്കല്‍ കൂടി ഓര്‍മിപ്പിക്കട്ടെ സിനിമ ഒരാളുടെം അച്ഛന് സ്ത്രീധനം കിട്ടിയതല്ല,ഞങ്ങള്‍ അതായത് പ്രേക്ഷകര്‍ തരുന്ന ചില്ലറതുട്ടുകള്‍ ആണ് സുപ്പറും അല്ലാത്തതും ആയ സകല അവന്മാരുടെം കാറിന്‍റെ പെട്രോള്‍ മുതല്‍ കുട്ടിക്ക് സ്നഗ്ഗി വരെ
വാങ്ങിക്കാന്‍ എണ്ണികൊടുക്കുന്ന പച്ച നോട്ടുകള്‍..അപ്പൊ നമ്മളെ ഭരിക്കാന്‍ വരരുത്.
വാല്‍കഷ്ണം:നമ്മുടെ സിനിമാക്കാര്‍ അന്യഭാഷാ സിനിമകള്‍ റിലീസിംഗ് വൈകിക്കും എന്ന് പ്രസ്താവന നടത്തിയപ്പോള്‍.റോഡു പണിക്കു വന്ന ഒരു തമിഴ് -മലയാളി സഹോദരന്‍ പറഞ്ഞ കമന്‍റു (അല്‍പ്പം നിലവാരത്തോടെ ഞാന്‍ എഴുതാം) "ഇതിനാണ് ഒന്നും നടന്നിലെങ്കില്‍ അപ്പി ഇട്ടു തോല്‍പ്പിക്കുക എന്ന് പറയുക" (ഇതില്‍ കുടുതല്‍ മാന്യത ആ വാക്കിനു കൊടുത്താല്‍ ഡയലോഗിനു ഒരു ഉഷാറു കിട്ടില്ല) ........ചിന്തിച്ചു തീരുമാനിക്കാം നമുക്ക്,കഴിവില്ലാത്തവന്‍ ഇങ്ങനെയാണോ അത് മറച്ചു വക്കുക എന്ന്
Posted by monukuttapi at 1:07 AM
Email ThisBlogThis!Share to TwitterShare to FacebookShare to Pinterest
Thursday, February 25, 2010
പൊറോട് നാടകം അവസാനിക്കുന്നില്ല .......ഈശ്വരാ നീ തന്ന കണ്ണ് നീ തന്നെ എടുത്തോളൂ
'നായിന്‍റെ' മക്കള്‍ പാര്‍ട്ട്‌ ----2
കുട്ടില്‍ നിന്ന് അഴിച്ചുവിട്ട കോഴിയെപോലെയാണ് മലയാള സിനിമ ലോകം,കണ്ടവന്റെ പറബില്‍ പുഴുവിനെ കൊത്താന്‍ കയറും,ഒന്നും നടന്നിലെങ്ങില്‍ പെടകോഴിക് പണിയെങ്ങിലും കൊടുക്കും.ഇപ്പോള്‍ സത്യത്തില്‍ എന്താണ് സംബവിക്കുനത്.... ഫ്രയിം റെഡി ആക്കി വച്ച ക്യാമറക്ക്‌ മുന്നില്‍ വില്ലന് എതിരെ 'പോ മോനെ ദിനേശാ' എന്ന് പറയാന്‍ എളുപ്പമാണ്, ജനങ്ങള്‍ക് മുന്നില്‍ സര്‍വതും വലിച്ചു കീറാന്‍ തയാറായി ഒന്നും നഷടപെടാന്‍ ഇല്ലാത്ത ഒരാള്‍ നില്‍കുമ്പോ 'സബരോം കി സിന്ദഗി ജോ കബി നഹി ഖതം ഹോ ജാതീ ഹേ' പറചിലെ ചെലവാവൂല മോനേ .....
സാംസ്കാരിക നായകന്റെ പറച്ചിലുകള്‍ ഉഷാറായി. സ്വര്‍ണ പരസ്യത്തില്‍ സുന്ദരിയായ യുവതി സ്വര്‍ണം അണിഞ്ഞു വരുമ്പോള്‍ മാറിടം അതായതു ഹൃദയ ഭാഗത്ത്‌ നോക്കി "കലക്കിട്ടുണ്ടേ കേട്ടോ" എന്ന് പറയുന്ന മലയാള സിനിമ സീനിയര്‍ നടന്‍ ആ കാര്യത്തിലും തന്റെ ആത്മാര്‍ത്ഥത കാണിച്ചു,സന്തോഷം ഇത്തരം പറച്ചിലുകള്‍ സിനിമാക്കാര്‍ പറയില്ലലോ കാരണം, അച്ചിക്ക്‌ പൌടറിടാന്‍, കുട്ടിക്ക് സ്നാഗി വാങ്ങാന്‍ ,കാറിനു പള്ള നിറക്കാന്‍,വിഗ് മാസം മാസം മാറ്റാന്‍ ,പിന്നെ അച്ചിക് അറിയാതെ പെങ്ങമ്മാര്ക് ചെലവിനു കൊടുക്കാനും ഒകെ ഈ സീനിയര്‍ നടന്മാരുടെ തണലില്‍ നിന്നെ പറ്റു... അപ്പൊ സാംസ്‌കാരിക നായകന്മാര്‍ പ്രതികരിക്കുക തന്നെ ചെയൂം .
കാലഖട്ടം മാറുന്നതിനെ അനുസരിച്ച് കന്യകകളെ മാറ്റി പരീക്ഷിക്കുന്ന നായകന്മാര്‍ നമ്മുടെ സിനിമക്ക് ഏതു തരത്തിലാണ് എവിടെ സിനിമയെ വളര്‍ത്താന്‍ പോവുന്നത്,ചാടിയ വയറു തോര്‍ത്ത്‌ മുണ്ട് കൊണ്ടേ ഇറുക്കി കെട്ടി മുഖത്ത് ഭാവം വരുത്തുന്നത് കണ്ടില്ല എന്ന് നടിക്കുന്നില്ല, പകഷെ മലയാള സിനിമയിലെ മുടിചൂടാമന്നന്മാര്‍ കണ്ണ്ട് പടിക്കണ്ടത് തമിഴു സിനിമകളെ ആണ്, പാതിരാ കൊലപാതകത്തിന്റെ കഥ പറഞ്ഞ സംവിധായകന്‍, തമിഴു സിനിമ വയലന്‍സ് നിറഞ്ഞതാണ്‌ എന്ന് പറഞ്ഞു, പാതിരാ കൊലപാതകത്തില്‍ കുടംബതോടെ കാണാന്‍ പറ്റിയ എത്ര സീനുകള്‍ ഉണ്ട്.......ഇത്രേ ഉള്ളു "നമ്മടെ ഭാര്യക്ക്‌ സ്വല്പം വണ്ണം കുടിയ്യാ നോ പ്രോബ്ലം പക്ഷെ ഷക്കീല തടിച്ചതാ സിനിമെന്നെ ഔട്ട്‌ ആയതു" എന്ന് പറയുന്നതില്‍ എന്തു ന്യായമാണ് ഉള്ളത് .ഇത് അവസാനിക്കാത്ത യുദ്ധമാണ് ആരു ജയിച്ചാലും തോറ്റാലും നുക്ക് ഇനീം ജയ് വിളിക്കണ്ടി വരും......................
വാല്‍കഷണം : ഏറ്റുമുട്ടാന്‍ കഴിവില്ലതവനെ പത്തു പേരെ കൊണ്ട് ഒറ്റയ്ക്ക് മര്‍ദിക്കുന്നത് മോനുകുട്ടാപ്പിക്ക് എന്നല്ല ആര്‍കും കണ്ടു നില്‍ക്കാനാവില്ല.കാലം കാലത്തേ വെല്ലും ,സിനിമകള്‍ ഇനിയും ഉണ്ടാവും,ഈശ്വരാ കാണണ്ട പ്രായത്തില്‍ ഇത് കാണാന്‍ പറ്റിയില്ലലോ എന്ന് അന്നത്തെ ഭാര്യയുടെ മടിയിലോ മാറിലോ കിടന്നു കരയാതെ കരുമ്പോള്‍ "സബരോം കി സിന്ദഗി ജോ കബി നഹി ഖതം ഹോ ജാതീ ഹേ" എന്ന് പറയാനും വേറെ ആളുണ്ടാവും മഹനേ............
Posted by monukuttapi at 6:13 AM
Email ThisBlogThis!Share to TwitterShare to FacebookShare to Pinterest
Monday, February 22, 2010
ഗതികേടിന്റെ വിഴുപ്പലക്കുന്നവര്‍ നമ്മള്‍..... ഈ നായിന്റെ മക്കളെ കൊണ്ട് തോറ്റു
ഈ നായിന്റെ മക്കളെ കൊണ്ട് തോറ്റു
തിലകന്‍,മലയാള സിനിമ കണ്ട മഹാനടന്‍ , ചേരി തിരുവുകള്‍ക്കിടയില്‍ അടിയൊഴുക്കില്‍ പെട്ട് പോവാതിരിക്കാന്‍ അടി വസ്ത്രത്തിന്റെ വള്ളിയില്‍ പിടിക്കണ്ട ഗതികേടിലാ.കാലം കണക്കു ചോദിക്കും എന്നോകെ ഒരു ഭംഗിക്ക് വേണമെങ്ങില്‍ നമുക്ക് പറയാം, പകഷെ പണ്ട് പെരുന്തച്ചനില്‍ ചെയ്തപോലെ ...പിടി വിട്ട വീതുളി പോലെ മമ്മുടിക് കഴുത്തിന്റെ പിന്‍ഭാഗം നഷ്ടപെടുമോ .ഹ ഹ ഹ ചിരിക്കാന്‍ എന്തെളുപ്പം,സിനിമ ലോകം അങ്ങനെ ആണേ, 'ഒട്ടിച്ച്‌ ഒട്ടിച്ച്‌ അവസാനം അച്ഛന്റെ പ്രിഷ്ടം (ചിലപ്പോ അമ്മെന്റെം) സിനിമ പോസ്റ്റ്‌ ഒട്ടിക്കാനുള്ള മതില്‍ ആക്കുമോ ഇവരെല്ലാം'.
ഇനിം കാത്തിരിക്കണം,കാലം മാറും കഥ മാറും ,അടിയൊഴുക്കുകള്‍ മാറും,മമ്മുടിക്കും മോഹന്‍ലാലില്‍നും വയസ്സാവും (അല്ല എന്ന് നടിക്കുന്നെങ്ങിലും)അന്ന് വെളുത്ത പത്ര താളുകളില്‍ മുന്നാം പേജിന്റെ ഇടത്തേ അറ്റത്തെ രണ്ടാം കോളത്തില്‍ 5cm 1 കോളം വാര്‍ത്ത‍ മാത്രമായി ഇന്നത്തെ നക്ഷത്രങ്ങള്‍ തൊണ്ട കീറിയിട്ടു കാര്യമില്ല ,അന്നും ഉണ്ണികൃഷ്ണന്‍ പുഴുക്കള്‍ ഉണ്ടാവും 'നക്ഷത്രങ്ങളിലെ നടന്‍ അതമഹത്യ ചെയ്തു എന്ന് പറയ്യാന്‍' കരഞ്ഞാലും കാര്യമുണ്ടാവില്ല ഹേ...അന്ന് ഈ അമ്മേം അമ്മുംമേം ഒന്നും കുടെ വരില്ല അവസാനത്തെ 6 അടി മണ്ണില്‍ കുല വക്കാന്‍
വാല്‍കഷ്ണം: സ്വഭാവം നന്നാവണം അല്ലെങ്ങി മോനുക്കുട്ടാപി ചട്ടുകം പഴുപ്പിച്ചു ചന്തിക് വക്കും ....ചട്ടുകത്തിനും അറിയില്ല ചന്തിക്കും അറിയില്ല ഇതു സൂപ്പര്‍ സ്റ്റാറിന്റെ ആണോ അതോ സൈഡ് ആര്ടിസ്ടിന്റെ ആണോ എന്നെ
Posted by monukuttapi at 5:18 AM
Email ThisBlogThis!Share to TwitterShare to FacebookShare to Pinterest
Subscribe to: Posts (Atom)
അറിയ്യാത്ത പിള്ള ചൊറിയുമ്പോ അറിഞ്ഞോളും .....അങ്ങനത്തെ പിള്ളമാരെ ചൊറിയലാണ് നമ്മടെ പണി (ഇതു പറഞ്ഞ ഞാനും അത്രയ്ക്ക് മാന്ന്യനോന്നുമല്ല എങ്കിലും നമ്മള് ഒന്ന് എടക് കേറി കളിച്ചില്ലെങ്ങി എങ്ങന്യാ .......എപ്പോഴും പകരക്കാരനായി ഇരിക്കരുതല്ലോ ഇടക്ക് ഒരു ഗോള്‍ ഞമ്മളെ വകേം)
View my complete profile
ഓസ്കാര്‍ - അവിശുദ്ധ വ്യാപാരത്തിന്‍റെ വ്യഭിചാര കഥ (...
Simple theme. Powered by Blogger.